CELEX: 32015D1893
Language: fi
Date: 2015-10-05 00:00:00
Title: Neuvoston päätös (EU) 2015/1893, annettu 5 päivänä lokakuuta 2015, Madagaskarin tasavallan ja Euroopan yhteisön välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan tekemisestä Euroopan unionin puolesta

22.10.2015   
            
            
               FI
            
            
               Euroopan unionin virallinen lehti
            
            
               L 277/1
            
         NEUVOSTON PÄÄTÖS (EU) 2015/1893,
   annettu 5 päivänä lokakuuta 2015,
   Madagaskarin tasavallan ja Euroopan yhteisön välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan tekemisestä Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 6 kohdan toisen alakohdan a alakohdan ja 7 kohdan kanssa,
   ottaa huomioon Euroopan komission ehdotuksen,
   otta huomioon Euroopan parlamentin hyväksynnän,
   sekä katsoo seuraavaa:
   
               (1)
            
            
               Neuvosto antoi 15 päivänä marraskuuta 2007 asetuksen (EY) N:o 31/2008 Euroopan yhteisön ja Madagaskarin tasavallan välisen kalastuskumppanuussopimuksen, jäljempänä ’sopimus’, tekemisestä (1). Sopimuksen nykyisen pöytäkirjan voimassaolo päättyi 31 päivänä joulukuuta 2014.
            
         
               (2)
            
            
               Euroopan unioni on neuvotellut Madagaskarin tasavallan kanssa kumppanuussopimukseen liitettävän uuden pöytäkirjan, jäljempänä ’pöytäkirja’, jossa unionin aluksille myönnetään kalastusmahdollisuuksia Madagaskarin tasavallan lainkäyttövaltaan kalastuksen osalta kuuluvilla vesillä.
            
         
               (3)
            
            
               Pöytäkirja on allekirjoitettu neuvoston päätöksen 2014/929/EU (2) mukaisesti, ja sitä on sovellettu väliaikaisesti 1 päivästä tammikuuta 2015.
            
         
               (4)
            
            
               Sopimuksen 9 artiklalla on perustettu sekakomitea, jonka tehtävänä on seurata sopimuksen soveltamista. Pöytäkirjan mukaisesti sekakomitea voi lisäksi hyväksyä tiettyjä pöytäkirjaan tehtäviä muutoksia. Näiden muutosten hyväksymisen helpottamiseksi on asianmukaista valtuuttaa komissio tietyin edellytyksin hyväksymään ne noudattaen yksinkertaistettua menettelyä.
            
         
               (5)
            
            
               Mainitun pöytäkirja olisi hyväksyttävä,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Madagaskarin tasavallan ja Euroopan yhteisön välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehty pöytäkirja.
   2 artikla
   Neuvoston puheenjohtaja antaa unionin puolesta pöytäkirjan 16 artiklassa tarkoitetun ilmoituksen.
   3 artikla
   Valtuutetaan komissio hyväksymään liitteessä 2 esitettyjen säännösten ja edellytysten mukaisesti muutokset, jotka sekakomiteassa tehdään pöytäkirjaan.
   4 artikla
   Tämä päätös tulee voimaan päivänä jona se hyväksytään.
   
      Tehty Luxembourgissa 5 päivänä lokakuuta 2015.
      
         
            Neuvoston puolesta
         
         
            Puheenjohtaja
         
         N. SCHMIT
      
   
   
      (1)  EUVL L 15, 18.1.2008, s. 1.
   
      (2)  EUVL L 365, 19.12.2014, s. 6.
   
      LIITE
      
         Unionin kannan esittämistä sekakomiteassa koskevan valtuutuksen soveltamisala ja kannan esittämiseen sovellettava menettely
      
      
                  1.
               
               
                  Komissio valtuutetaan neuvottelemaan Madagaskarin tasavallan kanssa ja, edellyttäen että se on tarpeen ja että noudatetaan tämän liitteen 3 kohtaa, sopimaan pöytäkirjaan tehtävistä muutoksista, jotka koskevat seuraavia kysymyksiä:
                  
                              a)
                           
                           
                              kalastusmahdollisuuksien tarkistaminen sekä taloudellisen korvauksen tarkistaminen ja tähän pöytäkirjaan ja sen liitteeseen tehtävät muutokset pöytäkirjan 8 artiklan 1 ja 2 kohdan mukaisesti;
                           
                        
                              b)
                           
                           
                              kalastusmahdollisuuksien vahvistaminen pöytäkirjan 9 artiklan 6 kohdan mukaisesti;
                           
                        
                              c)
                           
                           
                              päätös pöytäkirjan 6 artiklan mukaisen alakohtaisen tuen yksityiskohtaisista säännöistä;
                           
                        
                              d)
                           
                           
                              niiden kalavarojen kestävää hoitoa edistävistä toimenpiteistä päättäminen, jotka kuuluvat tämän pöytäkirjan piiriin ja joilla on vaikutusta union kalastusalusten toimintaan pöytäkirjan 7 artiklan 4 kohdan mukaisesti,
                           
                        
                              e)
                           
                           
                              kalastuksen harjoittamisedellytyksiin liittyvien määräysten sekä pöytäkirjan ja sen liitteiden soveltamista koskevien yksityiskohtaisten sääntöjen mukauttaminen pöytäkirjan 8 artiklan 3 kohdan mukaisesti.
                           
                        
            
                  2.
               
               
                  Sekakomiteassa unioni:
                  
                              a)
                           
                           
                              pyrkii saavuttamaan yhteisen kalastuspolitiikan puitteissa asetetut unionin tavoitteet;
                           
                        
                              b)
                           
                           
                              noudattaa yhteisen kalastuspolitiikan ulkoisesta ulottuvuudesta 19 päivänä maaliskuuta 2012 annettua tiedonantoa koskevia neuvoston päätelmiä;
                           
                        
                              c)
                           
                           
                              edistää kantoja, jotka ovat sopusoinnussa alueellisten kalastuksenhoitojärjestöjen hyväksymien asiaankuuluvien sääntöjen kanssa.
                           
                        
            
                  3.
               
               
                  Kun sekakomitean kokouksessa on määrä hyväksyä 1 kohdassa tarkoitettuja pöytäkirjaan tehtäviä muutoksia koskeva päätös, on toteutettava tarvittavat toimet, jotta unionin puolesta esitettävässä kannassa otetaan huomioon viimeisimmät tilastolliset, biologiset ja muut asiaankuuluvat komissiolle toimitetut tiedot.
                  Tätä varten ja näiden tietojen pohjalta komission yksiköt toimittavat neuvostolle tai sen valmisteluelimille käsiteltäväksi ja hyväksyttäväksi riittävän ajoissa ennen sekakomitean asianomaista kokousta asiakirjan, jossa esitetään ehdotetun unionin kannan yksityiskohdat.
                  Siltä osin kuin on kyse 1 kohdan a ja b alakohdassa tarkoitetuista kysymyksistä, neuvosto hyväksyy suunnitellun unionin kannan määräenemmistöllä. Muissa tapauksissa valmistelevassa asiakirjassa suunniteltu unionin kanta katsotaan hyväksytyksi, jollei jäsenvaltioiden määrävähemmistö vastusta sitä neuvoston valmisteluelimen kokouksessa tai 20 päivän kuluessa valmistelevan asiakirjan vastaanottamisesta sen mukaan, kumpi näistä tapahtuu aikaisemmin. Jos tällainen vastustaminen esitetään, asia saatetaan neuvoston käsiteltäväksi.
                  Jos seuraavissa kokouksissa, mukaan luettuina paikalla pidettävät kokoukset, ei päästä yksimielisyyteen uusien seikkojen ottamisesta huomioon unionin kannassa, asia saatetaan neuvoston tai sen valmisteluelinten käsiteltäväksi.
               
            
                  4.
               
               
                  Komissiota kehotetaan toteuttamaan hyvissä ajoin kaikki sekakomitean päätöksen noudattamisen edellyttämät toimet, mukaan lukien tarvittaessa asianomaisen päätöksen julkaiseminen Euroopan unionin virallisessa lehdessä ja tämän päätöksen täytäntöönpanon mahdollisesti edellyttämien ehdotusten toimittaminen.